

ที่ นศ ๘๒๐๐๑/**ว090**  ที่ทำการองค์การบริหารส่วนตำบลหนองหงส์

 อำเภอทุ่งสง จังหวัดนครศรีธรรมราช ๘๐๑๑๐

 29 สิงหาคม ๒๕๕๙

เรื่อง ขอความร่วมมือประชาสัมพันธ์รับโอนพนักงานส่วนตำบล

เรียน นายกองค์การบริหารส่วนตำบล..................................................................

สิ่งที่ส่งมาด้วย สำเนาประกาศองค์การบริหารส่วนตำบลหนองหงส์ จำนวน 1 ชุด

 ด้วย องค์การบริหารส่วนตำบลหนองหงส์ อำเภอทุ่งสง จังหวัดนครศรีธรรมราช มีความประสงค์รับโอนพนักงานส่วนตำบล จำนวน 1 อัตรา ดังนี้

1. เจ้าพนักงานพัสดุ (ปฏิบัติงาน/ชำนาญงาน) เลขที่ตำแหน่ง 21-3-04-4203-001

จำนวน 1 อัตรา

 ในการนี้ องค์การบริหารส่วนตำบลหนองหงส์ จึงขอความร่วมมือในการประชาสัมพันธ์ให้ผู้ที่มีความประสงค์จะโอนมาดำรงตำแหน่งดังกล่าว แจ้งความประสงค์โดยตรงพร้อมส่งคำร้องขอโอน สำเนาบัตรประวัติ หนังสือยินยอมให้โอน หนังสือรับรองความประพฤติจากผู้บังคับบัญชา มายังสำนักงานปลัด องค์การบริหารส่วนตำบลหนองหงส์ อำเภอทุ่งสง จังหวัดนครศรีธรรมราช ได้ตั้งแต่บัดนี้เป็นต้นไป

 จึงเรียนมาเพื่อโปรดทราบและพิจารณา

 ขอแสดงความนับถือ

 หัตถชัย เมืองจีน

 (นายหัตถชัย เมืองจีน)

 นายกองค์การบริหารส่วนตำบลหนองหงส์

สำนักงานปลัด องค์การบริหารส่วนตำบลหนองหงส์

งานบริหารงานบุคคล

โทร./โทรสาร. ๐-๗๕๔๒-๔๐๘๐

[www.nonghongs.go.th](http://www.nonghongs.go.th)



**ประกาศองค์การบริหารส่วนตำบลหนองหงส์**

**เรื่อง การประชาสัมพันธ์การรับโอน (ย้าย) พนักงานส่วนตำบล**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยองค์การบริหารส่วนตำบลหนองหงส์ อำเภอทุ่งสง จังหวัดนครศรีธรรมราช มีความประสงค์จะรับโอน (ย้าย) พนักงานส่วนตำบล พนักงานส่วนท้องถิ่นอื่น หรือข้าราชการอื่น เพื่อแต่งตั้งเป็นพนักงานส่วนตำบลตามแผนอัตรากำลัง 3 ปี ประจำปีงบประมาณ พ.ศ. 2558 – 2560 ขององค์การบริหารส่วนตำบลหนองหงส์ อำเภอทุ่งสง จังหวัดนครศรีธรรมราช ซึ่งมีตำแหน่งว่าง จำนวน 1 อัตรา ดังนี้

1. เจ้าพนักงานพัสดุ (ปฏิบัติงาน/ชำนาญงาน) จำนวน 1 อัตรา

ผู้มีความประสงค์จะขอโอน (ย้าย) ให้ยื่นคำร้องขอโอน (ย้าย) พร้อมแนบสำเนาทะเบียนประวัติ (ก.พ.7) หนังสือยินยอมให้โอน (ย้าย) หนังสือรับรองความรู้ความสามารถ และรับรองความประพฤติจากผู้บังคับบัญชา มายังองค์การบริหารส่วนตำบลหนองหงส์ เพื่อประกอบการพิจารณารับโอน (ย้าย) ต่อไป หรือสามารถสอบถามรายละเอียดได้ที่ 0-7542-4080

ทั้งนี้ การรับโอน (ย้าย) พนักงานส่วนตำบลในครั้งนี้ จะต้องถือปฏิบัติตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 9 ธันวาคม 2545 และที่แก้ไขเพิ่มเติมจนถึงปัจจุบัน องค์การบริหารส่วนตำบลหนองหงส์ จึงขอประกาศรับโอน (ย้าย) พนักงานส่วนตำบล พนักงานส่วนท้องถิ่น หรือข้าราชการอื่น มาดำรงตำแหน่งที่ว่างดังกล่าวข้างต้น

จึงประกาศให้ทราบโดยทั่วกัน

 ประกาศ ณ วันที่ 19 เดือน สิงหาคม พ.ศ. 255๙

 หัตถชัย เมืองจีน

 (นายหัตถชัย เมืองจีน)

 นายกองค์การบริหารส่วนตำบลหนองหงส์